ΓΡΑΠΤΗ ΕΡΩΤΗΣΗ E-3022/98

υποβολή: Florus Wijsenbeek (ELDR) προς την Επιτροπή

(8 Οκτωβρίου 1998)

Θέμα: Δημόσια μονοπάτια περιπάτου

Γνωρίζει η Επιτροπή ότι, στην Ευρωπαϊκή Ένωση, έχει καθιερωθεί το σήμα G.R. για έναν ορισμένο αριθμό δρόμων περιπάτου;

Γνωρίζει επίσης η Επιτροπή ότι τα μονοπάτια αυτά αποτελούν σημαντικό μέσον προαγωγής του τουρισμού στην ύπαιθρο;

Είναι διατεθειμένη η Επιτροπή να προωθήσει την καλύτερη διασύνδεση των εν λόγω εξοχικών δρόμων περιπάτου μεταξύ των διαφόρων κρατών μελών, σε σχέση με τη σημερινή κατάσταση;

Είναι επίσης διατεθειμένη η Επιτροπή να προωθήσει, σε επίπεδο Ένωσης, τη χρηματοδότηση της χαρτογράφησης των σημαντικών δικτύων εξοχικών δρόμων περιπάτου, όπως συμβαίνει ήδη με τους ποδηλατοδρόμους;

Ταυτόχρονα, θα ήταν διατεθειμένη η Επιτροπή να μεριμνήσει για τη νομική κατοχύρωση των εξοχικών δρόμων περιπάτου, τόσο εκείνων που ανήκουν στο δημόσιο, όσο και εκείνων που βρίσκονται σε ιδιωτικές ιδιοκτησίες;

Εάν ναι με ποιόν τρόπο;

Εάν όχι, για ποιό λόγο;

Απάντηση του κ. Παπουτσή εξ ονόματος της Επιτροπής

(3 Δεκεμβρίου 1998)

Η Επιτροπή γνωρίζει την ύπαρξη οδών οι οποίες προορίζονται για οδοί πεζοπορίας και φέρουν τα αρχικά GR, που σημαίνουν "σημαντικά δίκτυα πεζοπορίας". Ωστόσο, δεν υπάρχουν μελέτες που να καθορίζουν τις επιπτώσεις των εν λόγω οδών στην ανάπτυξη του τουρισμού στην ύπαιθρο.

Η Επιτροπή δεν διαθέτει νομική βάση για τη ρύθμιση της σηματοδότησης των εν λόγω οδών πεζοπορίας, τη σύνδεση τους μεταξύ των διαφόρων κρατών μελών, ή ακόμη τη χαρτογράφηση των σημαντικών δικτύων εξοχικών οδών πεζοπορίας. Τα εν λόγω θέματα ρύθμισης υπάγονται στην αρμοδιότητα των οργανισμών που ασχολούνται με την εφαρμογή, τον εξοπλισμό, τη σηματοδότηση και τη συντήρηση των εν λόγω οδών στα διάφορα κράτη μέλη. Η Επιτροπή δεν διαθέτει νομική βάση ούτε για την προώθηση της νομικής κατοχύρωσης των δημόσιων εξοχικών οδών πεζοπορίας που διασχίζουν τόσο τη δημόσια όσο και την ιδιωτική γη. Αυτό το θέμα που αφορά κυρίως τα δικαιώματα κυριότητας, πρόσβασης και χρήσης υπάγεται στην αρμοδιότητα των κρατών μελών κατΌ εφαρμογή της αρχής της επικουρικότητας.

Παρόλα αυτά, στο πλαίσιο των προγραμμάτων ανάπτυξης της υπαίθρου που μπορούν να εφαρμοστούν σε ορισμένες περιοχές της Κοινότητας, συμβαίνει τα διαρθρωτικά ταμεία να συγχρηματοδοτούν έργα σχετικά με τις εξοχικές οδούς πεζοπορίας τα οποία αναλαμβάνουν οι αρχές των κρατών μελών και φέρουν τα αρχικά GR. Οι εν λόγω συγχρηματοδοτήσεις απαντώνται συνήθως σε τουριστικές περιοχές που ευνοούν κυρίως το φυσιολατρικό τουρισμό και τον τουρισμό περιπέτειας (παρατηρητήριο της άγριας φύσης, μελέτη των βιοτόπων, κ.λπ.). Σε περίπτωση που οι εν λόγω εξοχικές οδοί πεζοπορίας διασχίζουν ιδιωτική γη, οι απαραίτητες διαδικασίες εκτελούνται πρώτα από το κράτος μέλος για να παραμείνουν ανοικτές στο κοινό. Όσον αφορά τη δημοσίευση χαρτών με τις εξοχικές οδούς πεζοπορίας, η συγχρηματοδότηση είναι εξίσου δυνατή στο πλαίσιο των ίδιων προγραμμάτων, εφόσον ένα τέτοιο ενημερωτικό υλικό μπορεί να προωθήσει τουριστικές δραστηριότητες με στόχο την καλύτερη αξιοποίηση των επενδύσεων και των δυνατοτήτων του τόπου.

Τέλος, όταν η φυσική θέση το επιτρέπει, οι εν λόγω εξοχικές οδοί πεζοπορίας μπορούν ακόμη και να συνδεθούν με άλλες οδούς βρίσκονται εκτός Κοινότητας, όπως συμβαίνει μεταξύ της Αυστρίας και της Ουγγαρίας ή μεταξύ της Γερμανίας και της Πολωνίας.